पोरणे गोंयः बिर्याणीचें पार्सल दिवपाक घरांत गेल्ले कडेन एके 10 वर्सां चलयेचो विनयभंग केल्ले खातीर पोरणे गोंय पुलिसांनी बिरेस्ताराक एका रेस्टॉरन्टांच्या वेवस्थापकाक अटक केली.
 हे चलयेचे पालक ह्या रेस्टॉरन्टांतल्या चडशी होम डिलिव्हरीचेर बिर्याणी मागयताले. फाटल्या 1 जुलयाक वेवस्थापक बिर्याणी घेवंन घरा आयलो तेन्ना घऱांत कोण ना हें पळोवन तांणी ते चलयेक नाका थंय हात लायलो. चलयेन ही खबर पालकांक सांगली ना मात त्या रेस्टॉरन्टांतल्या बिर्याणी हाडनाकात अशें सांगपाक लागलें. कारण विचारतगीर ताणे सगलो प्रकार सांगलो.
 चलयेचे आवयन उपरांत वेवस्थापका आड पोरणे गोंय पुलीस स्टेशनांत कागाळ केली. ताका अटक करून ताचे आड पोस्को आनी गोंय भुरगीं हक्क कायद्या खाला गुन्यांव नोंद केला. बायल पुलीस उपनिरीक्षक व्हेरोनिका कुतिन्हो निरीक्षक सतीश पौडवाल हाच्या मार्गदर्शना खाला फुडलो तपास करता.
 मजगतीं, पोरणे गोंय पुलिसांनी शेणल्ल्या एका सान चल्याक तीन वरां भितर सोदून काडलो. चलो शेणिल्ल्याची कागाळ करतगीर पुलिसांचे चार पंगड पोरणे गोंय आनी हेर वाठारांत गेल्ले. ताका सोदून काडटगीर तो चलो घरा आवय म्हऱ्यांत वचपाक तयार नाशिल्लो तेन्ना भुरगीं कल्याण समितीन सूचोवणी केल्ली ते प्रमाण ताका ताचे वळखीच्या हेर घराब्यांत धाडलो. ह्या चल्याचो बापूयताच्या एका भुरग्या वांगडा विदेशांत आसता.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 